CELEX: 52020PC0671
Language: da
Date: 2020-10-30
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Internationale Sukkerråd til Det Forenede Kongeriges tiltrædelse af den internationale sukkeroverenskomst af 1992

EUROPA-KOMMISSIONEN
            Bruxelles, den 30.10.2020
            COM(2020) 671 final
            2020/0303(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Internationale Sukkerråd til Det Forenede Kongeriges tiltrædelse af den internationale sukkeroverenskomst af 1992
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Det Internationale Sukkerråd ("ISC") i forbindelse med Det Forenede Kongeriges tiltrædelse af den internationale sukkeroverenskomst af 1992.
            
            
               2.Baggrund for forslaget
            
            
               2.1.Den internationale sukkeroverenskomst af 1992
            
            
               Den internationale sukkeroverenskomst af 1992
                  1
                ("overenskomsten") har til formål at sikre et øget international samarbejde vedrørende forhold af betydning for verdensmarkedssituationen for sukker og andre forhold med tilknytning hertil, at tilvejebringe et forum for internationale drøftelser om sukker og om mulighederne for at forbedre verdensøkonomien med hensyn til sukker, at lette samhandelen ved indsamling og tilvejebringelse af oplysninger om verdensmarkedet for sukker og andre sødemidler og at tilskynde til en øget efterspørgsel efter sukker, navnlig til andre anvendelsesformål end de traditionelle.
            
            
               Overenskomsten trådte i kraft den 1. januar 1993. 
            
            
               Unionen er part i overenskomsten
                  2
               .
            
            
               2.2.Den Internationale Sukkerorganisation
            
            
               Den Internationale Sukkerorganisation ("ISO"), som varetager administrationen af overenskomsten, er en mellemstatslig organisation, der er hjemmehørende i London, og som søger at opfylde de mål, der er fastsat i artikel 1 i overenskomsten.
            
            
               Disse målsætninger søges realiseret ved at forbedre gennemsigtigheden på markedet gennem indsamling og offentliggørelse af statistiske oplysninger og studier med hensyn til produktionen på verdensplan, priser, eksport og import, forbrug og lagre af sukker.
            
            
               ISO har i øjeblikket har 87 medlemmer, bl.a. mange af verdens største sukkerproducenter samt importører. Ud over Unionen er bl.a. Brasilien, Indien, Thailand, Australien, Den Russiske Føderation og Cuba medlem. Det land, der senest har sluttet sig til ISO, er Sri Lanka, der blev medlem den 6. august 2013. De 87 medlemmer i ISO har et samlet antal stemmer på 2 000. 
            
            
               I forbindelse med budgetproceduren (se artikel 25 i overenskomsten), dvs. fastsættelse af medlemmernes årlige finansielle bidrag, har Unionen 538 stemmer i 2020
                  3
               . Antallet af stemmer fastsættes i henhold til artikel 25 og justeres en gang årligt på grundlag af ændringen i hvert medlems andel af alle medlemmers samlede sammensatte tonnagegrundlag i forhold til det pågældende medlems andel det foregående år. Den sammensatte tonnage beregnes som 35 % af det pågældende medlems eksport til det frie marked plus 15 % af det pågældende medlems samlede eksport under særordninger plus 35 % af det pågældende medlems import fra det frie marked plus 15 % af det pågældende medlems samlede import under særordninger. De data, der anvendes til beregningen af de enkelte medlemmers sammensatte tonnagegrundlag, er for hver af de ovenfor anførte kategorier gennemsnittet for den pågældende kategori for de tre af de seneste fire år, hvor tonnagen var størst, idet tallet i den seneste udgave af organisationens sukkerårbog lægges til grund. 
            
            
               For så vidt angår beslutningstagning fordeles stemmerettighederne i henhold til den internationale sukkeroverenskomsts artikel 11, som tager hensyn til omfordelingen af stemmerne for de medlemmer, hvis stemmeret suspenderes på grund af manglende betaling af deres bidrag til administrationsbudgettet. I henhold til den seneste stemmefordeling i overensstemmelse med artikel 11 har Den Europæiske Union 697 stemmer. 
            
            
               På møderne i ISO er Unionen repræsenteret af Kommissionen i henhold til artikel 17 i TEU. Medlemsstaterne kan deltage i ISO's møder, især i rådets møder.
            
            
               2.3.Den påtænkte retsakt, der skal vedtages af Det Internationale Sukkerråd (ISC)
            
            
               Den 2. oktober 2020 ansøgte Det Forenede Kongerige
                  4
                formelt om tiltrædelse af overenskomsten. Den 9. oktober 2020 underrettede ISO's sekretariat sine medlemmer om Det Forenede Kongeriges ansøgning. Det Forenede Kongerige ansøger om medlemsskab af ISO fra den 1. januar 2021, dvs. efter udløbet af overgangsperioden efter Det Forenede Kongeriges udtræden af Den Europæiske Union.
            
            
               I henhold til overenskomstens artikel 8 varetager eller drager ISC omsorg for udførelsen af alle sådanne funktioner, som er nødvendige for gennemførelsen af bestemmelserne i overenskomsten.
            
            
               I henhold til overenskomstens artikel 41 er denne åben for tiltrædelse af regeringer i alle stater på betingelser, som ISC finder passende. Såfremt et medlem tiltræder overenskomsten efter dens ikrafttræden, træffer ISC i henhold til overenskomstens artikel 25, stk. 4, afgørelse om det antal stemmer, der skal tildeles det pågældende medlem, hvis det tiltrædende medlem ikke er anført i bilaget til overenskomsten. Efter at det tiltrædende medlem, der ikke er anført i bilaget, har accepteret det af ISC tildelte antal stemmer, foretages der en ny beregning af de bestående medlemmers stemmetal, således at det samlede antal stemmer fortsat er 2 000. De stemmer, der er tildelt Det Forenede Kongerige på grundlag af den nuværende stemmefordeling, vil beløbe sig til 55 stemmer og trækkes fra de stemmer, der er tildelt Den Europæiske Union i henhold til artikel 25 i ISA. Den Europæiske Unions finansielle bidrag vil derfor blive nedsat tilsvarende for regnskabsåret 2021.
            
         
         
            
               Inden ISO's sekretariat offentliggjorde meddelelsen af 9. oktober 2020
                  5
                vedrørende brevet af 2. oktober 2020 fra regeringen for Det Forenede Kongerige Storbritannien og Nordirland var der i ISO's administrationskomité eller på ISC's møder ingen formelle drøftelser om Det Forenede Kongeriges tiltrædelse. På sin 57. samling, der finder sted den 27. november 2020, vil ISC fastlægge betingelserne for Det Forenede Kongerige Storbritannien og Nordirlands tiltrædelse i overensstemmelse med overenskomstens artikel 41. 
            
            
               Udtrædelsesaftalen
            
            
               I henhold til artikel 129, stk. 2, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
                  6
                ("udtrædelsesaftalen") repræsenterer Unionen i overgangsperioden fortsat Det Forenede Kongerige i arbejdet i organer, der er nedsat ved internationale aftaler indgået af Unionen. Det Forenede Kongerige bør i overgangsperioden afstå fra handlinger eller initiativer, der kan skade Unionens interesser. Som fastsat i artikel 129, stk. 4, i udtrædelsesaftalen kan Det Forenede Kongerige dog forhandle, undertegne og ratificere internationale aftaler, det har indgået på egne vegne på områder, hvor Unionen har enekompetence, forudsat at disse aftaler ikke træder i kraft eller finder anvendelse i overgangsperioden.
            
            
               3.Den holdning, der skal indtages på Unionens vegne
            
            
               
                  Den internationale sukkeroverenskomst af 1992 blev indgået af Unionen ved Rådets afgørelse 92/580/EØF
                     7
                   indtil den 31. december 1995. Overenskomsten forlænges hver gang med en periode på højst to år i overensstemmelse med overenskomstens artikel 45, stk. 2. Den 19. juli 2019 traf ISC afgørelse om at forlænge ISA med to år indtil den 31. december 2021
                     8
                  . 
               
               
                  Unionen har altid været et aktivt medlem af ISO og har støttet udvidelsen af organisationen. 
               
               
                  Det Forenede Kongerige er en vigtig producent af landbrugsprodukter, herunder sukker, der er en af ISO's vigtigste afgrøder. Som medlem af Unionen havde Det Forenede Kongerige en betydelig handel med sukker og sukkerholdige produkter med andre medlemsstater.
               
               
                  I overgangsperioden efter Det Forenede Kongeriges udtræden af Unionen er Det Forenede Kongerige fortsat bundet af Unionens internationale aftaler, og Unionen vil fortsat repræsentere Det Forenede Kongerige i ISO. 
               
               
                  I henhold til overenskomstens artikel 26, stk. 1, forfalder medlemmernes finansielle bidrag til betaling på den første dag i det pågældende regnskabsår, hvorimod bidrag fra medlemmer fra det år, i hvilket de tiltræder ISO, forfalder på den dato, de optages som medlem. Unionen betaler derfor sit årlige bidrag til ISO i begyndelsen af januar for hele det pågældende regnskabsår, der begynder i januar og ender i december. Unionens bidrag for 2020 blev betalt over Unionens budget for 2020, som Det Forenede Kongerige også bidrager til. For hele regnskabsåret 2020 dækker Unionens bidrag til ISO derfor også Det Forenede Kongerige. Med Det Forenede Kongeriges tiltrædelse den 1. januar 2021 vil Unionens bidrag til ISO for regnskabsåret 2021 ikke længere dække Det Forenede Kongerige.
               
               
                  Formålet med dette forslag er at fastlægge Unionens holdning i ISO til Det Forenede Kongeriges tiltrædelse af overenskomsten fra den 1. januar 2021. Da tiltrædelsesproceduren i henhold til overenskomstens bestemmelser er betinget af ISC's beslutning, vil Unionens holdning blive fastlagt på grundlag af artikel 218, stk. 9, i traktaten om Den Europæiske Unions funktionsmåde (TEUF). 
               
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. 
            
            
               4.1.2.Princippernes anvendelse på det foreliggende tilfælde
            
            
               ISO's påtænkte retsakt fører til en udvidelse af medlemsskabet af den internationale sukkeroverenskomst af 1992. Den påtænkte retsakt fra ISC har retsvirkninger, fordi den fastsætter betingelserne for en sådan tiltrædelse, navnlig fordi den vil have indvirkning på beslutningstagningsbalancen i ISO, hvor beslutninger og henstillinger i princippet vedtages enstemmigt. Hvis der ikke er enighed, vedtages beslutninger og henstillinger med simpelt flertal, medmindre der i henhold til overenskomsten kræves kvalificeret flertal
                  9
               , og de er bindende for medlemmerne som fastsat i overenskomstens artikel 13. Medlemmernes respektive finansielle bidrag påvirkes også af udvidelsen af medlemskabet af den internationale sukkeroverenskomst af 1992. Unionens holdning skal derfor fastlægges.
            
            
               Den påtænkte retsakt supplerer eller ændrer ikke den institutionelle ramme for overenskomsten.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
         
         
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører handel med landbrugsprodukter. 
            
            
               Det materielle retsgrundlag for den foreslåede afgørelse er derfor artikel 207, stk. 4, første afsnit, i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207, stk. 4, første afsnit, i TEUF sammenholdt med artikel 218, stk. 9, i TEUF.
            
            
               2020/0303 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Internationale Sukkerråd til Det Forenede Kongeriges tiltrædelse af den internationale sukkeroverenskomst af 1992
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den internationale sukkeroverenskomst af 1992 ("overenskomsten") blev indgået af Unionen ved Rådets afgørelse 92/580/EØF
                  10
                og trådte i kraft den 1. januar 1993. Overenskomsten blev oprindeligt indgået for en periode på tre år.
            
            
               (2)I henhold til overenskomstens artikel 45, stk. 2, kan Det Internationale Sukkerråd forlænge overenskomsten med yderligere perioder, der hver gang ikke må være på mere end to år. Siden overenskomsten blev indgået er den med regelmæssige mellemrum blevet forlænget med yderligere to år ad gangen. Den blev senest forlænget ved en beslutning truffet af Det Internationale Sukkerråd den 10. juli 2019
                  11
                og gælder indtil den 31. december 2021.
            
            
               (3)I henhold til overenskomstens artikel 41 er denne åben for tiltrædelse af regeringer i alle stater i overensstemmelse med de betingelser, der er fastsat af Det Internationale Sukkerråd.
            
            
               (4)Den 2. oktober 2020 ansøgte Det Forenede Kongerige formelt om tiltrædelse af overenskomsten fra den 1. januar 2021.
            
            
               (5)På sin 57. samling, der er berammet til den 27. november 2020, vil Det Internationale Sukkerråd efter planen fastlægge betingelserne for Det Forenede Kongerige Storbritannien og Nordirlands tiltrædelse i overensstemmelse med overenskomstens artikel 41.
            
         
         
            
               (6)Den holdning, der skal indtages på Unionens vegne i Det Internationale Sukkerråd bør fastlægges.
            
            
               (7)Det Forenede Kongerige er en stor sukkerproducent. Det er i Unionens interesse at godkende Det Forenede Kongeriges tiltrædelse af overenskomsten på de betingelser, der er fastsat i denne afgørelse.
            
            
               (8)De stemmer, der tildeles Det Forenede Kongerige fra datoen for dets tiltrædelse af overenskomsten bør trækkes fra de stemmer, der er tildelt Den Europæiske Union i henhold til artikel 25 i nævnte overenskomst. Den Europæiske Unions finansielle bidrag bør derfor nedsættes tilsvarende fra regnskabsåret 2021.
            
            
               (9)Det Forenede Kongeriges tiltrædelse af overenskomsten bør først træde i kraft efter udløbet af den overgangsperiode, der er omhandlet i artikel 126 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, og overenskomsten bør ikke finde midlertidig anvendelse på Det Forenede Kongerige før udløbet af denne periode —
            
            
               VEDTAGET DENNE AFGØRELSE:
            
            
               Artikel 1
            
            
               1.Den holdning, der skal indtages på Unionens vegne på den 57. samling i Det Internationale Sukkerråd den 27. november 2020, skal være at godkende Det Forenede Kongeriges tiltrædelse af den internationale sukkeroverenskomst af 1992 (overenskomsten) på de betingelser, der er fastsat i stk. 2, 3 og 4. 
            
            
               2.Tiltrædelsen får ikke virkning, og overenskomsten finder ikke midlertidig anvendelse på Det Forenede Kongerige før udløbet af den overgangsperiode, der er omhandlet i artikel 126 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab.
            
            
               3.Fra datoen for Det Forenede Kongeriges tiltrædelse af overenskomsten tildeles det et antal stemmer i overensstemmelse med overenskomstens artikel 25, som fastsættes på Det Internationale Sukkerråds 57. samling den 27. november 2020, og som fratrækkes de stemmer, der er tildelt Den Europæiske Union.
            
            
               4.Unionens finansielle bidrag nedsættes i overensstemmelse med overenskomstens artikel 25.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
               
                     Formand
               
            
            
                     
                        FINANSIERINGSOVERSIGT
                     
                  
                  
                     
                        Fin Stat/20/PSHMK/pl/62220293413793
                     
                     
                     
                        agri.ddg3.g.4(2020) 6175239 
                     
                  
               
                     
                  
                  
                     
                        6.22.2020
                     
                  
               
                     
                  
                  
                     
                        DATO: 13.10.2020
                     
                     
                  
               
                     
                        1.
                     
                  
                  
                     
                        BUDGETPOST:
                     
                     
                     
                        Kapitel 15 20 PILOTPROJEKTER, FORBEREDENDE FORANSTALTNINGER, PRÆROGATIVER OG ANDRE FORANSTALTNINGER
                     
                     
                        15 20 03 06 Internationale organisationer og aftaler
                              
                     
                  
                  
                     
                        BEVILLINGER:
                     
                     
                     
                        B2021:EUR 15 605 027 
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE: 
                        Forslag til Rådets afgørelse om den holdning, der skal indtages på Den Europæiske Unions vegne i Det Internationale Sukkerråd til Det Forenede Kongeriges tiltrædelse af den internationale sukkeroverenskomst af 1992
                     
                  
               
                     
                        3.
                     
                  
                  
                     
                        RETSGRUNDLAG: Retsgrundlaget for dette forslag er artikel 207, stk. 4, sammenholdt med artikel 218, stk. 9, i traktaten om Den Europæiske Unions funktionsmåde
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        At godkende Det Forenede Kongeriges tiltrædelse af den internationale sukkeroverenskomst af 1992 
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        12- MÅNEDERS PERIODE 
                           
                           (EUR)
                     
                  
                  
                     
                        INDEVÆRENDE REGNSKABSÅR 2020
                     
                     
                        (EUR)
                     
                  
                  
                     
                        FØLGENDE REGNSKABSÅR 2021 
                     
                     
                        (EUR)
                     
                  
               
                     
                        5.0
                     
                  
                  
                     
                        UDGIFTER, SOM AFHOLDES
                     
                     
                        -
                              OVER EU-BUDGETTET 
                           (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                  
                  
                     
                  
                  
                     
                     
                        - 42 937
                     
                  
               
                     
                        5.1
                     
                  
                  
                     
                        INDTÆGTER
                     
                     
                        -
                              EU's EGNE INDTÆGTER (AFGIFTER/TOLD)
                     
                     
                        -
                              NATIONALE KILDER
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        UDGIFTSOVERSLAG
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        INDTÆGTSOVERSLAG
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        BEREGNINGSMÅDE: 55 stemmer mindre for EU, 686 GBP/stemme
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        IKKE RELEVANT
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET?
                     
                  
                  
                     
                        IKKE RELEVANT
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        NEJ
                     
                  
               
                     
                        6.3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        NEJ
                     
                  
               
                     
                        Afgørelsen vil have en positiv indvirkning på EU's budget fra budgettet for 2021. EU's bidrag forventes at falde med 42 937 EUR, da Det Forenede Kongerige selv kommer til at betale for sit medlemsgebyr. Beløbet kan variere, afhængigt af det beløb der skal betales pr. stemme i GBP og EUR-GBP-kursen. For dette skøn blev ECB's GBP-EUR-kurs af 12.10.2020 anvendt (1 GBP = 1,1380 EUR).
                     
                  
               
         
         
            
                  
                     (1)
                  
                        Den internationale sukkeroverenskomst af 1992 (EFT L 379 af 23.12.1992, s. 16).
               
               
                  
                     (2)
                  
                        Rådets afgørelse 92/580/EØF af 13. november 1992 om undertegnelse og indgåelse af den internationale sukkeroverenskomst af 1992 (EFT L 379 af 23.12.1992, s. 15).
               
               
                  
                     (3)
                  
                        Den Internationale Sukkerorganisation udøver sine aktiviteter på grundlag af regnskabsåret, der løber fra den 1. januar til den 31. december.
               
               
                  
                     (4)
                  
                        Ved brev fra statssekretæren for ministeriet for miljø, fødevarer og landbrug.
               
               
                  
                     (5)
                  
                        Memo (20)68.
               
               
                  
                     (6)
                  
                        Aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab.
               
               
                  
                     (7)
                  
                        EFT L 379 af 23.12.1992, s. 15.
               
               
                  
                     (8)
                  
                        Forslag til Rådets afgørelse om den holdning, der skal indtages på Den Europæiske Unions vegne i Det Internationale Sukkerråd for så vidt angår forlængelsen af den internationale sukkeroverenskomst af 1992, COM(2019) 286 final, godkendt på samlingen i Rådet for Almindelige Anliggender den 25. september 2017.
               
               
                  
                     (9)
                  
                        I overenskomstens artikel 2, stk. 4, defineres kvalificeret flertal som mindst to tredjedele flertal af tilstedeværende og stemmeafgivende medlemmers stemmer, idet stemmerne skal være afgivet af mindst to tredjedele af de tilstedeværende og stemmeafgivende medlemmer.
               
               
                  
                     (10)
                  
                        Rådets afgørelse 92/580/EØF af 13. november 1992 om undertegnelse og indgåelse af den internationale sukkeroverenskomst af 1992 (EFT L 379 af 23.12.1992, s. 15).
               
               
                  
                     (11)
                  
                        Forslag til Rådets afgørelse om den holdning, der skal indtages på Den Europæiske Unions vegne i Det Internationale Sukkerråd for så vidt angår forlængelsen af den internationale sukkeroverenskomst af 1992, COM(2019) 286 final, godkendt på samlingen i Rådets for Almindelige Anliggender den 25. september 2019.